Vyhodnotenie pripomienkového konania 
(Návrh na neudelenie štátneho súhlasu na pôsobenie súkromnej vysokej školy s názvom Slovanská medzinárodná univerzita Majstra Pavla v Košiciach) 
A. Textová časť 

Spôsob pripomienkového konania:
Bežný/zjednodušený/skrátený postup

Pripomienkové konanie. Obdobie: 29. 10. 2004 – 10. 11. 2004.
Bežný postup.

Zoznam oslovených subjektov: | Podpredsedovia vlády
| Úrad vlády SR – Sekcia – Inštitút aproximácie práva
| Úrad vlády SR - Odbor vládnej agendy
| Úrad vlády SR - Sekcia hospodárskej politiky
| Úrad vlády SR – Sekcia kontroly
| Ministerstvo dopravy, pôšt a telekomunikácií SR
| Ministerstvo zahraničných vecí SR
| Ministerstvo vnútra SR
| Ministerstvo hospodárstva SR
| Ministerstvo financií SR
| Ministerstvo kultúry SR
| Ministerstvo obrany SR
| Ministerstvo zdravotníctva SR
| Ministerstvo výstavby a regionálneho rozvoja SR
| Ministerstvo spravodlivosti SR
| Ministerstvo práce, sociálnych vecí a rodiny SR
| Ministerstvo pôdohospodárstva SR
| Ministerstvo životného prostredia SR
| Generálna prokuratúra
| Národná banka Slovenska
| Slovenská akadémia vied
| Rada vysokých škôl SR
| Študentská rada vysokých škôl SR
| Slovenská rektorská konferencia
Počet oslovených subjektov: | 23
Zaslali do stanoveného termínu: | 18
Zaslali po termíne: | -
Vôbec  nezaslali: | 5 (Ministerstvo kultúry SR, Ministerstvo obrany SR, Slovenská akadémia vied, Rada vysokých škôl, Študentská rada vysokých škôl SR)
Subjekty, ktoré nemali pripomienky: | 15 (Úrad vlády SR - Sekcia hospodárskej politiky, Úrad vlády SR – Sekcia kontroly, Úrad vlády SR – Inštitút aproximácie práva, Ministerstvo hospodárstva SR, Ministerstvo zahraničných vecí SR, Ministerstvo vnútra SR, Ministerstvo financií SR, Ministerstvo zdravotníctva SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Generálna prokuratúra, Národná banka Slovenska, Slovenská rektorská konferencia)
Počet vznesených pripomienok: | 3
Počet akceptovaných: | 1 úplne, 2 čiastočne

Počet neakceptovaných, z toho počet zásadných – 
ktoré subjekty:

0/0

Rozporové konanie (s kým, kedy, na akej úrovni, s akým výsledkom): | 0
Počet odstránených pripomienok: | 0
Počet neodstránených pripomienok: | 0

B. Tabuľková časť
| Rezort | Pripomienka | Typ | Vyh. | Spôsob vyhodnotenia

Úrad vlády SR – odbor vládnej agendy

K obalu
K vlastnému materiálu

Technické a jazykové pripomienky

O

A

Akceptované zapracovaním pripomienok.

Ministerstvo výstavby a regionálneho rozvoja SR (MVRR SR)

Ministerstvo výstavby a regionálneho rozvoja Slovenskej republiky nemá zásadné pripomienky k predmetnému návrhu, napriek tomu niektoré pripájame v prílohe listu.
Ministerstvo výstavby a regionálneho rozvoja SR si dovoľuje poukázať na to, že návrh na neudelenie štátneho súhlasu na pôsobenie súkromnej vysokej školy s názvom Slovanská medzinárodná univerzita Majstra Pavla v Košiciach neobsahuje rozpísané relevantné argumenty, ktoré by ukazovali na neplnenie podmienok a tým aj dôvody na neudelenie štátneho súhlasu na jej pôsobenie. Domnievame sa, že korektným by bolo do prílohy materiálu dať stanovisko akreditačnej komisie, už aj vzhľadom na to, že táto je poradným orgánom zriadeným vládou SR.

O

Č

V návrhu je celé neskrátené uznesenie Akreditačnej komisie, v ktorom sú zovšeobecnené argumenty komisie.

MVRR SR

V materiáli nie je uvedená zmienka o požiadavkách trhu na pracovné profesie, ktoré by absolventi tejto školy vykonávali.
Podľa nášho názoru by bolo účelnejšie (pokiaľ je spoločenská objednávka) posilniť vzdelávanie na už existujúcich školách v uvedených študijných oblastiach, napr. na vysokých školách v Žiline a v Košiciach alebo v iných mestách.

O

Č

Uplatnenie absolventov na domácom aj medzinárodnom trhu práce je uvedené v texte návrhu. Objektivizovaná a oficiálne formulovaná požiadavka trhu na pracovné profesie nie je k dispozícii. Vychádza sa z materiálov predložených žiadateľom.

Ministerstvo dopravy, pôšt a telekomunikácií SR (MDPT SR)

Ministerstvo dopravy, pôšt a telekomunikácií SR odporúča zvážiť udelenie súhlasu k pôsobnosti tejto vysokej školy.

Ide o odporúčanie, nie o pripomienku.
Návrh je výsledkom zváženia.